रूपहरि घटा के दर्शन में उमड़े भक्त
नाथद्वारा| पौषकृष्ण चतुर्थी पर मंगलवार को श्रीनाथजी प्रभु की हवेली में रूपहरि घटा की अलौकिक झांकी के दर्शन हुए। दर्शनों में भक्तों की कतार रही।
मुखिया बावा ने श्रीनाथजी प्रभु को श्रीचरण में रूपहरि मौजाजी, चांदी के नुपूर धराए वहीं श्रीअंग पर रूपहरि जरी की सुथन घेरदार वागा चोली अंगीकार कराया गया। श्रीमस्तक पर रूपहरि पाग के संग रेशम का कतरा हीरा का शीशफूल सुशोभित किया गया।
श्रीकर्ण में कर्णफूल धराए गए वहीं श्रीअंग पर हीरा मोती के आभरण अंगीकार कराए गए। घटा भाव से गादी, तकिया, खंड़-पाट सभी रूपहरि रंग में ही धराए गए। कंदरा खंड़ में रूपहरि जरी की पिछवई सुशोभित की गई। राजभोग झांकी में मुखिया बावा ने श्रीनाथजी प्रभु की आरती उतारी वहीं कीर्तनकारों ने विविध राग में पदों का गान किया। श्रीलालन प्रभु तथा गुर्जरपुरा वाले श्रीलालाजी प्रभु को भी रूपहरि रंगत का अनूठा शृंगार अंगीकार कराकर लाड़ लड़ाए गए। श्रीलालाजी प्रभु को छोटे मुखियाजी कपिल बैरागी ने शृंगार धरा कर लाड़ लड़ाए।
bho_Deva hin_Deva hin_Deva hin_Deva